એક ઘરમાં સાથે રહેવાથી અનેક જાતનાં બંધન આવી જાય એવું બની શકે, પણ સાથે રહેવાથી અઢળક ફાયદાઓ થતા હોય છે એ પણ ક્યારેય કોઈએ ભૂલવું ન જોઈએ. ચેતન ગાંધી અને ઈશા કાપડિયાએ પ્રોડ્યુસ કરેલું, સેજલ પોન્ડા લિખિત અને જય કાપડિયાએ ડિરેક્ટ કરેલું નાટક ‘મમ્મી વર્સસ પપ્પા’માં આ જ વાત કહેવાય છે. નાટકના મુખ્ય કલાકારો જય કાપડિયા, નમþતા પાઠક, દૃષ્ટિ પંડ્યા, દેવયાની ઠાકર અને તુષાર કાપડિયા છે. નાટકના ડિરેક્ટર-ઍક્ટર જય કાપડિયા કહે છે, ‘જૉઇન્ટ ફૅમિલીની જ માત્ર વાત નથી; બાળકના વિકાસ માટે દાદા, કાકા, કાકી, દાદી અને કઝિનની પણ અત્યંત આવશ્યકતા છે એ વાતને પણ નાટકમાં દર્શાવવામાં આવી છે.’